Lutxo Egia

Lutxo Egia Del Rio 1969ko abuztuaren 12an jaio zen, Santanderren. Bilbo du bizileku txikitatik eta gazte zela euskaldundu zen. Idaztean, eleberriak, narrazio laburragoak eta poemak tartekatzen ditu. Deustuko Unibertsitatean Soziologian eta Zientzia Politikoetan lizentziatua. Deia-n, Administrazioa Euskaraz-en, Euskaldunon Egunkaria-n eta Berria-n kolaboratu izan du. Nontzeberri webgunea ere sortu zuen.

Bibliografia

Poesia 
 Sei poema solte (1996, Maiatz)
 Kalezuloko animalien itzalak (1999, Pamiela)

Eleberriak 
 Paperezko hegazkinak (2002, Susa)
 Ezker hanka falta zuen (2005, Susa)
 Zubigilea (2007, Susa)
 Metamorfosis en el noveno asalto (2012, Consonni)

Narrazioak 
 Lo del amor es un cuento (2004, Opera Prima - Askoren artean)
 Txakur ingelesak (2011, Susa)

Kronika 
 Kukutza: Ellos por dinero, nosotras por placer (2012, Txalaparta - Kukutzako kideekin batera)

Saiakera 
 Hiri hori da hiri hau (2017, Zaldiharri)

Haur-literatura 
 Atzeraka nabil (2010, Elkar)

Beste lan batzuk 
Hamaika Telebista sortzeko lantaldean jardun da, Ibaizabal-Mendebalde Kultur Elkartearen kide gisan. Juan Carlos Etxegoien 'Xamar'rek idatzitako Euskara Jendea dokumental-seriearen gidoilaria ere izan da.

2014ko irailetik, Durangoko Azokako Ahotsenea gunearen arduraduna da. Gune hori sortzaileei zuzendua da.

2015eko ekainaren 11n hasita, Bi-lingual: Transitoak performancea egin zuen, Bilbon, hilabetez. 31 egun eman zituen Bizkaiko hiriburuan hizkuntza hegemonikoa, gaztelania, galdu izan balitz bezala. Esperientziaren berri jaso zuen izen bereko blogean. Oihartzun handiko lana izan zen, euskal komunikabide eta euskara taldeetan batik bat. Egiaren lana erreferentzia hartuta, taldekako antzeko esperientzia abiatu zen Donostiako Egia auzoan, 2016 hasieran, zortzi astez. Transitoak performanceak identitateak zituen abiapuntu.

2016ko Identitarteak antzezlanean ere (Café Bar Bilbao Teatro Laburreko Saria,) identitateak aztertu zituen.

2017an, Transitoak II: Haren da Nire. Noiz utzi zenion zeure bizitza bizitzeari? performancea jarri zuen martxan, kanpo-faktoreek gure identitateetan nola eragiten duten ikertzeko.

Bitxikeriak 
Euskaraldia egitasmoak hein handi batean haren Transitoak performancetik hartu zuen inspirazioa.

Erreferentziak

Ikus, gainera 
 Bilboko idazleen zerrenda

Kanpo estekak 
 Literaturaren Zubitegia
 Lutxo Egia Auñamendi Entziklopedian
 Bi-lingual: Transitoak performancearen bitakora-kaiera

Bizkaiko idazleak
Santandertarrak
Bilbotarrak
Euskarazko saiakeragileak
Euskarazko eleberrigileak
Euskarazko poetak
Euskarazko ipuingileak
Euskarazko haur literaturako idazleak
Bilboko idazleak